मोहाली: किंग्स इलेवन पंजाब की टीम आज होने वाले इंडियन प्रीमियर लीग मैच में शीर्ष पर चल रहे सनराइजर्स हैदराबाद के विजयी अभियान पर रोक लगाने की कोशिश करेगी। केन विलियमसन की अगुवाई वाली हैदराबाद की टीम ने अब तक अपने तीनों मैचों में जीत दर्ज की है और इस दौरान उनके गेंदबाजों का प्रदर्शन शानदार रहा है। दूसरी तरफ रविचंद्रन अश्विन की अगुवाई वाली पंजाब की टीम ने अपनी ‘आक्रामक’ बल्लेबाजी से विरोधी टीमों को ध्वस्त किया है।